જો આપણે લીલી હળદરના ખાસ્સા પ્રમાણમાં ટુકડાઓ લઈએ તો એકાદ કલાકમાં લોહીમાં નાનો સરખો ઉછાળો કર્ક્યુમીનનો જોવા મળશે. બહુ મોટો વધારો થયેલો જોવા મળશે નહીં, કેમ કે આપણું લીવર એને દુર કરવા સતત ક્રીયાશીલ હોય છે. પણ જો એ ક્રીયાને અટકાવવા માટે પા ચમચી કાળાં મરી લેવામાં આવે તો? તો કર્ક્યુમીનનું પ્રમાણ પુશ્કળ વધી ગયેલું જોવા મળશે. ખાવામાં તો કર્ક્યુમીનનું પ્રમાણ તેનું તે જ હતું, પણ શરીરમાં એનું અવશોષણ ૨૦૦૦% જેટલું વધી જાય છે. માત્ર એક ચપટી મરી – નાની ચમચીનો વીસમો ભાગ પણ ગણનાપાત્ર વધારો કરે છે. અને તમે જાણો છો? આપણી રસોઈમાં હળદર ઉપરાંત ગરમ મસાલામાં મરી હોય છે.